**201119**

**Эрик Лидделл. Екіншісі**

***«Ал егер өздеріңді жақсы көретіндерді ғана жақсы көрсеңдер, онда сендерге қандай сый берілмек? Тіпті күнәлі салықшылар да солай етпей ме?»***

***(Матай 5:46)***

Лидделлдің үйге қайтатын кемесі, жарыс аяқталғаннан кейін он бес минуттан кейін жол жүріп кетуі керек еді. Ал жарыстың көрермендері бұны білген жоқ. Лидделл жанкүйерлерді де, жарысты ұйымдастырушыларды да абыржытты, өйткені, мәре лентасын жыртып жібергеннен кейін, тоқтамай, ары қарай жүгірісін жалғастырып, стадионның қасында күтіп тұрған таксиге отырды, бұл такси оны бірден кемежайға апарды. Кеме айлақтан шығып бара жатыр еді. Лиддель пирске қарай түсіп, пирстен бес метрдей қашықтықта тұрған кеменің палубасына секірді.

Бір қызығы, Лидделл соңғы күндерін Жапонияда тұтқында өткізді. Жапондардың Қытайға шабуылы сөзсіз болған кезде, Лидделл отбасын үйіне жіберіп, өзі миссионерлік қызметін жалғастыру үшін Қытайда қалды. Көп ұзамай ол тұтқындалып, әскери тұтқындар лагеріне жіберілді. Онымен бір концлагерьде болған Лидделлдің танысы былай деп жазды: «Эрик Лиделл бостандыққа шыққанға дейін бірнеше ай бұрын қайтыс болды. Ол лагерьдегі кішігірім зиратқа жерленді, онда тұтқындалу кезінде қайтыс болған барлық басқа тұтқындар соңғы баспана тапты. Чефу мен Вейзейн мектебінің балалары ұйымдастырған құрметті қарауыл әлі есімде. Құдайды өз өмірінде бірінші орынға қойып, өзін толықтай Құдайға бағыштаған, өз бойында мықты спортшы мен адал мәсіхшіні біріктірген адамды ешқашан ұмытпаймыз.

Лидделлдің сыры неде еді? Ол өзінің өмірін Иса Мәсіхке арнады. Иса Мәсіхпенқарым-қатынас - ол үшін ең маңызды нәрсе болды. Жержаңғақ майымен жанып тұрған шамның отымен, ол күн сайын таңертең Киелі Кітапты оқып, зерттеп, бір сағат бойы Құдаймен сөйлесетін. Мәсіхші ретінде Эрик Лидделл Құдайды мүмкіндігінше көбірек, тереңірек білгісі келді, ал миссионер ретінде, Құдай туралы мүмкіндігінше көп адамның білуін қалады».

Бұл Эрик Лидделдің өмір оқиғасы.